Når du ansøger om optagelse på Rungsted Gymnasium, behandler vi dine personoplysninger.

Dette er Rungsted Gymnasiums orientering om vores brug af personoplysninger, når man ansøger om optagelse hos os, jf. databeskyttelsesforordningens art. 13.

Rungsted Gymnasium tilstræber at behandle så få personoplysninger som muligt, ligesom vi kun behandler personoplysninger, hvis det er nødvendigt, sagligt begrundet og proportionelt.

Hvem er dataansvarlig

Rungsted Gymnasium er dataansvarlig for den behandling af personoplysninger, som vi beskriver nedenfor. Hvis man ønsker at flere oplysninger om vores behandling af personoplysninger, kan man kontakte uddannelsesleder Brian Dupont Larsen *eller* skolens databeskyttelsesrådgiver Pernille på dpo@gfadm.dk].

Formålet med behandling af personoplysninger

Formålet med Rungsted Gymnasium Gymnasiums behandling af personoplysninger er formel identifikation af ansøgeren og forældremyndighedsindehavere, reservation af plads til ansøgeren, behandling af selve ansøgningen om optagelse samt behandling af eventuelle klager over afslag.

Retsgrundlaget for behandlingen af personoplysninger

* Gymnasielovens kapitel 2 om optagelse
* Optagelsesbekendtgørelsen kapitel 1-4 og kapitel 9
* Procedurebekendtgørelsen kapitel 2, 3 og 5
* Databeskyttelsesforordningens art 6 og databeskyttelseslovens § 6

Vi behandler følgende kategorier af personoplysninger om ansøgere

CPR-nummer, navn, adresse, e-mail, telefonnummer, uddannelsesønsker, standpunkts- og prøvekarakterer og eksamensgennemsnit, eventuelle værgeoplysninger og værgers kontaktoplysninger, skoletilknytning, uddannelsesparathedsvurdering, evt. bilag med udtalelser, evt. diverse erklæringer og oplysninger om særlige forhold, evt. resultater fra optagelsesprøve, optagelsessamtale eller klagesag samt de øvrige oplysninger\* som ansøgeren selv giver i ansøgningen (herunder i fritekst).

Er man forpligtet til at afgive oplysningerne?

Hvis ansøgeren ønsker at søge om optagelse på en ungdomsuddannelse i Danmark, er det obligatorisk at indsende ansøgningerne via Optagelse.dk. Ansøgeren er ikke forpligtet til at afgive oplysninger, men konsekvensen af at undlade dette er, at man ikke kan søge om optagelse. De med \* markerede oplysninger ovenfor er dog frivillige at afgive.

Overførsel til modtagere i tredjelande

Personoplysningerne overføres ikke til tredjelande.

Hvor stammer oplysningerne fra?

* Oplysninger om elever i 8.- 9.- og 10. klasse stammer fra grundskolernes administrative systemer og/eller tastes ind i selvbetjeningsløsningen på Optagelse.dk af eleven, en vejleder eller en administrativ medarbejder.
* Oplysninger om værger/ forældre til elever i 8.- 9.- og 10. klasse stammer fra skolernes administrative systemer og/eller tastes ind i selvbetjeningsløsningen på Optagelse.dk.
* Oplysninger om ansøgere, som ikke går i 8.- 9.- og 10. klasse stammer fra CPR-registeret, styrelsens Karakterdatabase og gennem indtastning af ansøgeren selv.

Automatiserede afgørelser angående optagelse

Der foretages ingen automatiserede afgørelser som led i Rungsted Gymnasiums behandling af en ansøgning om optagelse.

Dine og dine forældres rettigheder

*Retten til indsigt:* Man kan få indsigt i, hvilke personoplysninger Rungsted Gymnasium behandler, hvad formålet med behandlingen er, hvor længe vi opbevarer personoplysningerne, hvor vi har oplysningerne fra samt hvem vi evt. videregiver personoplysningerne til. Dette er gjort ovenfor.

Retten til indsigt kan dog være begrænset, hvis hensynet til private interesser, fortrolighed om andres oplysninger eller tavshedspligt i den offentlige forvaltning kræver det, jf. databeskyttelseslovens § 22.

*Retten til indsigelse:* Man kan gøre indsigelse mod Rungsted Gymnasiums behandling af personoplysninger, hvis ansøgerens interesser i *ikke* at få behandlet personoplysninger, går forud for Rungsted Gymnasiums legitime interesser i at *kunne* foretage behandlingen, jf. artikel 21 i databeskyttelsesforordningen

*Retten til berigtigelse:* Man kan få rettet eller suppleret personoplysninger, som er forkerte eller ufuldstændige, jf. artikel 16 i databeskyttelsesforordningen.

*Retten til begrænsning af behandlingen:* Man har ret til at få begrænset Rungsted Gymnasium Gymnasiums behandling af personoplysninger, hvis der er særlige grunde til det, jf. artikel 18 i databeskyttelsesforordningen.

*Retten til sletning:* Rungsted Gymnasium opbevarer personoplysninger fra ansøgningsprocessen så længe, det er nødvendigt af hensyn til skolens dokumentation for optagelsesproceduren.

For ansøgere, der får afslag på optagelse på Rungsted Gymnasium, sletter vi alle oplysninger inden udgangen af indeværende kalender år.

*Sådan gør man brug af sine rettigheder:* Man skal kontakte Rungsted Gymnasium Gymnasium eller skolens databeskyttelsesrådgiver på dpo@gfadm.dk, og oplyse, hvilken ret, man ønsker at gøre brug af og hvorfor. Vi vil herefter undersøge, om vi er enige i, at retten kan udøves.

Klageadgang

Rungsted Gymnasiums behandling af personoplysninger kan påklages til Datatilsynet. Du har mulighed for at klage til Datatilsynet, hvis du mener, at skolens behandling af personoplysninger ikke er inden for rammerne af gældende lovgivning. Datatilsynet kan kontaktes på tlf. 3319 3200 eller på e-mail dt@datatilsynet.dk. Yderligere information kan findes på Datatilsynets hjemmeside [www.datatilsynet.dk](http://www.datatilsynet.dk/).